སློབ་མའི་དཔང་ཡིག་བོར་སྐྱོན་བྱུང་ན་ཅི་བྱ།གཏན་འབེབས་ལྟར་དུ་སློབ་མ་རྒྱུགས་རར་ཞུགས་སྐབས་སུ་ཐོབ་ཐང་ལག་འཁྱེར་དང་།རྒྱུགས་ལེན་འཁྲོལ་ཡིག་ཐོགས་ནས་ཞུགས་དགོས།གལ་ཏེ་བརྗེད་པའམ་བོར་སྐྱོན་བྱུང་བ་ཡིན་ན།དངངས་འཚུབ་མ་སྐྱེས།སྣེ་འཁྲིད་དགེ་རྒན་ནམ་འབྲེལ་ཡོད་ལས་སྒོ་ནས་བདེན་དཔང་བྲིས་ནས་རྒྱུགས་ཞུགས་སློབ་མ་ཡིན་པ་ཐག་ཆོད་ན་རྒྱུགས་རར་ཞུགས་ཐུབ།རྒྱུགས་དེ་མཇུག་འགྲིལ་བའི་སྔོན་ལ་རྒྱུགས་ཞུགས་སློབ་མས་མི་གཞན་ཞིག་མངག་ནས་འབྲེལ་ཡོད་དཔང་ཡིག་བླངས་ནས་རྒྱུགས་རའི་ལྟ་རྟོག་དགེ་རྒན་ལ་སྤྲོད་དགོས།གལ་ཏེ་ཐོབ་ཐང་ལག་འཁྱེར་བོར་བརླག་ཐེབས་པ་ཡིན་ན་ཐེམ་ཐོ་ཡོད་སའི་སྤྱི་བདེ་ལས་ཁུངས་ནས་མགོ་པར་དང་བཅས་པའི་ཐོབ་ཐང་ལག་འཁྱེར་ལེན་དགོས་པ་མ་ཟད།སྤྱི་བདེ་ལས་ཁུངས་ཀྱིས་མགོ་པར་གྱི་སྟེང་ལ་ཐེམ་ག་རྒྱབ་ནས་རྒྱུགས་བླངས་མ་ཚར་སྔོན་ལ་རྒྱུགས་རའི་ལྟ་རྟོག་དགེ་རྒན་ལ་སྤྲོད་དགོས།